Авиокомпанията е основана през 1927 г. под името Aeroput, а през 1947 г. е преименувана на Jugoslovenski Aerotransport. През 80-те години тя е една от най-големите авиокомпании в Европа. Ситуацията се влошава драстично, когато ООН налага санкции в началото на 90-те години, което кара компанията да спре международните полети. По време на бомбардировките на НАТО над Югославия 9 от самолетите на компанията са евакуирани в Румъния. Днес авиокомпанията отново изпълнява полети до европейски градове и поддържа партньорства с няколко авиокомпании, включително Луфтханза.